31999R0936
L 117/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 936/1999 НА КОМИСИЯТА
от 27 април 1999 година
за изменение или отмяна на някои регламенти относно класирането на стоки в Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), последно изменен с Регламент (ЕО) № 2261/98 на Комисията (2), и по-специално член 9 от него,
(1)
като има предвид, че Регламент (ЕИО) № 2658/87 установява номенклатура на стоки, наричана по-долу „Комбинирана номенклатура“, която изпълнява едновременно изискванията на Общата митническа тарифа и на външнотърговската статистика на Общността;
(2)
като има предвид, че Общността е подписала Международната конвенция по Хармонизираната система за описание и кодиране на стоките, наречена „Хармонизирана система“;
(3)
като има предвид, че в резултат на това въпросната Комбинирана номенклатура е била изградена на базата на Хармонизираната система;
(4)
като има предвид, че за да се осигури еднакво прилагане на Комбинираната номенклатура, приложена към цитирания по-горе регламент, е необходимо да се приемат мерки за класирането на стоки, включени в приложението към настоящия регламент;
(5)
като има предвид, че поради промени в описанието на продуктите, на техните кодове и правни забележки в номенклатурата на Хармонизираната система или в Комбинираната номенклатура, някои регламенти за класиране следва да бъдат отменени, когато вече не са релевантни или валидни;
(6)
като има предвид, че някои регламенти се отнасят до вече несъществуващи кодове и правни забележки, тези регламенти следва да бъдат изменени, за да бъдат приспособени към кодовете и правните забележки, които са в сила;
(7)
като има предвид, че мерките, предвидени в настоящия регламент, са в съответствие със становището на Комитета по Митническия кодекс, секция „Тарифна и статистическа номенклатура“,
ПРИЕ НАСТОЯЩИЯ РЕГЛАМЕНТ:
Член 1
За регламентите, изброени в колона 2 от приложение А, отнасящи се до стоките, описани в колони 3 и 4, кодовете и правните забележки по Комбинираната номенклатура, изброени в колона 5, са заменени с кодовете и правните забележки от Комбинираната номенклатура, изброени в колона 6.
Член 2
Регламентите, включени в приложение Б, се отменят.
Член 3
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 април 1999 година.